**Ministru kabineta noteikumu projekta**

**"Grozījumi Ministru kabineta 2003. gada 29. aprīļa noteikumos Nr. 243 "Tieslietu ministrijas nolikums""
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2010.gada 7. decembra sēdes protokollēmumā (Prot Nr.71 44.§) Tieslietu ministrijai uzdots līdz 2010.gada 21.decembrim sagatavot un normatīvajos aktos noteiktajā kārtībā iesniegt Ministru kabinetā tiesību akta projektu par grozījumiem Ministru kabineta 2003.gada 29.aprīļa noteikumos Nr.243 "Tieslietu ministrijas nolikums". |
|  2. |  Pašreizējā situācija un problēmas | Ministru kabineta 2003. gada 29. aprīļa noteikumi Nr. 243 "Tieslietu ministrijas nolikums" nosaka, ka tieslietu ministrija izstrādā un īsteno valsts politiku sabiedrības integrācijas jomā (4.1.12. un 5.1.1. punkts), kā arī koordinē pilsoniskās sabiedrības attīstību un starpkultūru dialogu (5.1.5. punkts). Saskaņā ar Ministru kabineta 2010.gada 7.decembra protokollēmumu (Prot. Nr.71 44.§) (turpmāk –protkollēmums), Ministru kabinets ir uzdevis Tieslietu ministrijai nodod un Kultūras ministrijai un Iekšlietu ministrijai attiecīgi pārņemt sabiedrības integrācijas funkciju šādā kompetenču sadalījumā:     1. Kultūras ministrijai no 2011.gada 1.janvāra:     1.1. valsts politikas izstrādi sabiedrības integrācijas jomā, kā arī tās īstenošanas organizēšanu un koordinēšanu – sekmēt pilsoniskās sabiedrības attīstību, starpkultūru dialogu;      1.2. ārējos normatīvajos aktos noteikto uzdevumu izpildi saistībā ar Sabiedrības integrācijas fondu;     2. Iekšlietu ministrijai no 2011.gada 1.jūnija:     2.1. imigrantu integrācijas politikas izstrādi un īstenošanu;     2.2. Eiropas Trešo valstu valstspiederīgo integrācijas fonda pārraudzības funkcijas īstenošanu.Lai nodrošinātu minētā uzdevuma izpildi, Ministru kabinets ar protokollēmumu (7.2. punkts) ir uzdevis Tieslietu ministrijai sagatavot un normatīvajos aktos noteiktajā kārtībā iesniegt Ministru kabinetā grozījumu projektu Ministru kabineta 2003.gada 29.aprīļa noteikumos Nr.243 "Tieslietu ministrijas nolikums" (turpmāk – projekts); |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Projekts paredz svītrot Tieslietu ministrijas kompetenci izstrādāt tiesību politiku sabiedrības integrācijas jomā, kā arī koordinēt pilsoniskās sabiedrības attīstību un starpkultūru dialogu. No 2011.gada 1.janvāra saskaņā ar protokollēmumā minēto kompetenci pārņem Kultūras ministrija. Projekts precizē Tieslietu ministrijas kompetenci daļā par Kultūras ministrijai nododamo kompetenču apjomu. Projekts skatāms vienlaikus ar grozījumu projektu Ministru kabineta 2003.gada 29.aprīļa noteikumos Nr.241 "Kultūras ministrijas nolikums". |
|  5. | Projekta izstrādē iesaistītās institūcijas | Projektu izstrādāja Tieslietu ministrija. |
|  6. |  Iemesli, kādēļ netika nodrošināta sabiedrības līdzdalība | Projekts precizē Tieslietu ministrijas kompetenci atbilstoši protokolēmumam par sabiedrības integrācijas funkcijas nodošanu Kultūras ministrijai, tādējādi projekts tiešā veidā neietekmē sabiedrības intereses.  |
|  7. |  Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Tieslietu ministrija. |
|  2. |  Projekta izpildes ietekme uz pārvaldes funkcijām | Projekts sašaurinās Tieslietu ministrijas funkcijas, svītrojot ministrijas kompetenci izstrādāt tiesību politiku sabiedrības integrācijas jomā, kā arī koordinēt pilsoniskās sabiedrības attīstību un starpkultūru dialogu |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
|  6. |  Cita informācija | Nav. |

***Anotācijas II, III, IV, V, VI sadaļa****– nav attiecināms.*

Tieslietu ministrs A.Štokenbergs

17.12.2010. 12:00

494

A.Rācene-Krūmiņa

67036734,

Agnese.Racene-Krumina@tm.gov.lv